कुलदीप यादव की शानदार गेंदबाजी और दिनेश कार्तिक की बल्लेबाजी के दम पर भारतीय टीम ने पहले टी-20 में जीत दर्जकर 1-0 से बढ़त हासिल कर ली है| वेस्टइंडीज द्वारा दिए गए छोटे से लक्ष्य को हासिल करने के लिए भी भारतीय टीम को काफी संघर्ष करना पड़ा| भारत ने 18वें ओवर में 5 विकेट गंवाकर यह जीत हासिल की| सबसे पहले टॉस जीतकर पहले गेंदबाजी करते हुए भारतीय टीम ने विंडीज को 8 विकेट के नुकसान पर 109 रनों पर रोक दिया|